钦定古今图书集成/理学汇编/经籍典/第085卷 > 群书考索 > 章俊卿论卦变
## 钦定古今图书集成/理学汇编/经籍典/第085卷 > 群书考索 > 章俊卿论卦变

始虞氏卦变“乾坤生《离》《坎》，《干》息而生《复》《临》《泰》《大壮》，《夬》
《坤》消而生《姤》《遁》《否》《观》《剥》”，自复来者一卦。〈豫〉“自临”来者
四卦：〈明夷解升震〉自《泰》来者九卦：〈蛊贲恒损井归妹丰节既济〉自《大壮》
来者六卦：〈需大畜大过睽鼎兑〉“自《夬》来者”一卦，〈同人〉自《遁》来者五
卦：〈讼无妄家人革巽〉自《否》来者八卦，〈随噬嗑咸益困浙涣未济〉自《观》来者
五卦：〈晋蹇颐萃艮〉自《剥》来者一卦，〈谦〉而《屯》生于《坎》，《蒙》生于
《艮》，《比》生于《师》，《颐》《小过》生于《晋》，《睽》生于《大壮》，《或》生于《无
妄》，《旅》生于《贲》，或生于《噬嗑》，《中孚》生于《讼》，《小畜》变《需》，《上》
《复》变《讼》，初《姤》无生卦，《师》《同人》《夬》《大有》《兑》四卦。闳李鼎
祚取蜀才卢氏之书，补其三卦，变而《颐》卦，虞以为生
于晋，侯果以为生于《观》。今以图考之，其合于图者三
十有六卦，又时有所疑，不合者二十有八卦。夫自下
而上谓之升；自上而下谓之降。升者，生也，息也；降者，
消也。阴生阳，阳生阴；阴复生阳，阳复生阴。升降消息，
循环无穷，然不离于乾坤。一生二，二生三，至于三极
矣。故凡卦五阴一阳者，皆自《复》来《复》，一爻五变而成
五卦。〈同人履小畜大有夬〉凡卦四阴二阳者，皆自《临》来；临五复
五变而成十四卦；〈明夷震屯颐升解坎裳小过萃观蹇晋艮〉凡卦四阳二
阴者，皆自《遁》来；遁五复五，变而成十四卦；〈讼损鼎大过无妄家
人离革中孚大畜大壮睽颐兑〉凡卦三阴三阳者，皆自《泰》来；泰三变而成九卦；〈归妹节损丰既济贲恒井蛊〉凡卦三阳三阴者，皆自《否》
来；《否》三复三变而成九卦；〈渐旅咸涣未济困益噬嗑随〉乾坤大父
母也。姤复小父母也。坎离得乾坤之用者也。颐、大过、
小过、中孚。或曰：“先儒谓贲本泰卦，岂乾坤重而为泰，
又由泰而变乎？”曰：“此论之卦也。所谓之卦者，皆变而
之他卦。《周易》以变为占，一卦变而为六十四卦，六十
四卦变而为四千九十六卦，而卜筮者尚之也。焦延
寿之《易林》所以兴也，圣人因其刚柔相变”，系之以辞
焉，以明往来、屈伸、利害、吉凶之无常也。“故君子居则
观其象而玩其辞，动则观其变而玩其占。”占与辞一
也。故乾坤重而为《泰》者，八卦变而为六十四卦也；由
《泰》而为《贲》者，一卦变而为六十三卦也。

林氏曰：《易》曰“刚柔相易，皆本诸乾坤也。凡三子之卦
言刚来”者，明此本坤也而干来化之。凡三女之卦言
“柔来”者，明此本干也而坤来化之。故凡言是者，皆三
子三女相值之卦也。非是卦，则无是言也。谓泰变为
贲，此大惑也。曰：不然也。往者以内外言也。自内而之
外谓之往，自外而之内谓之来。请复借《贲》卦言之。“柔
来而文刚”者，《坤》之柔，自外卦下而来，文乎干之刚也。
分“刚上而文柔”者，《干》之刚，自内卦上而往，文乎坤之
柔也。于柔言来，则知分刚上而文柔者，往也；于刚言
上，则知“柔来而文刚”者，下也，上者，出也，下者入也。此
所谓“出入以度外内”，此所谓“上下无常”也。若言“柔来”
者，明此本《干》也，则不当分刚上而文柔，当曰“刚来而
文柔”也。《无妄》之象曰：“刚自外来”而为主于内外卦。干
已三昼矣，谓之自外来，则当卦外来乎？故乾施一阳
于坤，以化其阴而生三子；坤施一阴于干，以化其阳
而生三女者，乾坤相易，以生六子，成八卦也。“上下往
来，周流无穷”者，刚柔相交以尽其爻之变也。故爻之
言往来，言上下内外者，岂惟三子三女相值之卦而
已哉！